stanford-oval/wikipedia huggingface dataset:
כפייה בכריתת חוזה (משפט עברי)
תוצאות הכפייה > ביטול החוזה

אם נמסרה מודעא שהחוזה נחתם בכפייה, החוזה בטל מאליו. חוזה שנעשה בכפייה ולא נמסרה לגביו מודעא וניתן לבטלו (כגון חוזה בלא תמורה) - החוזה אינו מתבטל מאליו, אולם ניתנת לנכפה הזכות לבטלו. אם הנכפה מחל על זכותו, הוא אינו יכול לדרוש אותה חזרה. בנסיבות אלו מתעוררת השאלה האם בעקבות המחילה על זכות הביטול נדרש מעשה קנייני חדש לקיום העסקה, שכן בעת מעשה הקניין המקורי המוֹכֵר פעל מתוך כפייה ובהיעדר דעת. הרב אשר וייס סובר שאכן החוזה בטל ולא ניתן 'להחיותו', גם אם הכופה מעוניין בכך. לדעתו, אלו הסוברים שיש יכולת לבטל את המודעה התכוונו דווקא אם בזמן הכפייה הכפוי כבר החליט שרצונו לקיים את החוזה ולבטל את המודעה.
במקרה בו החוזה ניתן לביטול, הכופה אינו יכול לבטל את החוזה אלא רק הנכפה. כאשר הנכפה מסר מודעא, הכופה אינו חייב לקיים את החוזה גם אם הנכפה מעוניין בו, שכן הנכפה מסר מודעא והחוזה התבטל מאליו.
תוצאות הכפייה > סייגים עיקריים לביטול

אדם שכפה את חברו לחתום על חוזה באמצעים כשרים שהחוק מקנה לו, הנכפה לא יכול לטעון לכפייה. דוגמה לכך היא משכיר שמאיים על השוכר שאם לא ישלם את דמי השכירות הוא לא יחדש את החוזה ויתבע אותו בבית משפט. איום כזה אינו בגדר כפייה אמנם חוסר גמירות דעתו של הנכפה זהה למקרי כפייה רגילים, לא ברור אך מכיוון שמדובר בזכות המוקנית לכופה הוא רשאי להשתמש בה.
גם איום באמצעות ביצוע פעולה מותרת שאינה קשורה לנושא הכפייה, כמו אי חידוש חוזה דירה כדי לכפות על מכירת רכב, אינו נחשב כפייה והחוזה תקף.
דינים נוספים > פשרה בכפייה

הרמב"ם והשולחן ערוך בעקבותיו, פוסקים כי פשרה שנעשתה בכפייה דינה כמכר כפוי. עקב כך דיני כפייה שנאמרו במכר, לרבות דיני מודעא, רלוונטיים גם לפשרה. כך לדוגמה מלווה שנכפה עליו במשא ומתן לוותר ללווה על חצי מהחוב יוכל להשתחרר מן הפשרה, בכפוף לדיני הפשרה שלעיל.
לעומתם, הרשב"א פוסק כי נושה שמתוך פשרה כפויה מחל על מקצת החוב עקב חשש שאחרת היה מפסיד את כל החוב - המחילה בטלה בדומה למתנה, ולא בדומה למכר. לדעתו, מכר כפוי עשוי להיות תקף, משום שקבלת התמורה מצד המוכר מעידה על רצונו בעסקה. בפשרה לא מתקבלת תמורה, ולכן היא דומה יותר למתנה מלמכר. אמנם ישנן דעות הסוברות שמכירה כפויה תקפה גם אם ניתן בעבורה תשלום חלקי בלבד, אך לדעת הרשב"א דעה זו עוסקת במכירת מקרקעין בלבד שלגביהם גובה התמורה נחשב לדינאמי ומשתנה ("אין אונאה לקרקעות"). במיטלטלין גובה התמורה הוא קבוע (ויש בהם אונאה), ולכן מכירת מטלטלין כפוייה בלא תמורה הולמת – אינה תקפה, וכך גם במחילה על חוב שדינה דומה. כדעת הרשב"א פסקו עוד פוסקים. כך, הרב מאיר מלובלין כתב שרק אם היה לנושה הנכפה חשש שיפסיד את כל חובו ובעקבות כך התפשר, הפשרה תחשב למכר לעניין הדרישה לעדות ישירה על הכפייה עצמה. אך אם בעיני הנושה לא הייתה סכנה שיפסיד את כל חובו והוא בכל זאת התפשר, גם הרמב"ם והשו"ע יסכימו שהפשרה היא כמתנה, וניתן לבטלה באמצעות מודעא גם על ידי הצהרה הנושה, וללא עדות ישירה על עצם הכפייה.
רבי שמעון בן צמח דוראן (הרשב"ץ) סבור שאם במסגרת הפשרה הנכפה מפסיד כסף (כמו בפשרה על חוב), דינה כמתנה לכל הדעות. הרמב"ם שהשווה פשרה למכר דיבר רק על פשרה שאין בה מחילה על סכום כסף מסוים, כמו בחלוקת שיתוף של קרקע. סיבה נוספת לביטול פשרה כפויה היא שבדר"כ מדובר בביטול של חיוב עתידי ולא פעולה ממשית כמו מכירה כפויה, ומכיוון שלא הייתה כאן הוצאה מרשות הנכפה אז קל לפסוק שאין לכופה זכות להוציא את הממון ממנו והפשרה בטלה.
דינים נוספים > מחילה בכפייה

מחילה על חוב שנעשתה בכפייה דינה כמתנה שניתנה בכפייה. המחילה בטלה גם אם הצדדים עשו מעשה קניין, שכן פעולת המחילה אינה הקנאה. אם לאחר המחילה הכפויה המשיכו הצדדים לשאת ולתת על מחילת חיובים אחרים, המחילה אינה בטלה, שכן סוף המשא ומתן מעיד כי גם תחילתו לא הייתה בכפייה.
הכפייה במשפט הישראלי

עילת הכפייה מנויה בפרק ב' בחוק החוזים הישראלי:
17. (א) מי שהתקשר בחוזה עקב כפייה שכפה עליו הצד השני או אחר מטעמו, בכוח או באיום, רשאי לבטל את החוזה.
המילים "רשאי לבטל" מעידות כי החוק אינו מבטל את החוזה הכפוי באופן גורף אלא מאפשר את ביטולו. ההסבר לדבר הוא שאמנם הכפייה פגמה בגמירות הדעת של הנכפה אך היא לא ביטלה אותו לגמרי, שהרי לאחר הכפייה הוא הסכים להתקשרות, ולכן יש אפשרות להמשיך לקיימו. לשון החוק אינה מבדילה בין כפייה עם תמורה לכפייה ללא תמורה, כפי שנפסק במשפט העברי, אך עם זאת לפי פסיקת בית המשפט העליון במקרה של תמורה מלאה אין לבטל את החוזה.
במסגרת סדרת הספרים "חוק לישראל" הוצע נוסח חדש לתיקון החוק כך שיתאים למשפט העברי. הנוסח החדש מתייחס להבדל בין חוזה בכפייה עם תמורה ולכזה ללא תמורה, כמו כן הושמטו המילים "או באיום" בשל כך שאין הסכמה בין הפוסקים על כך שחוזה באיום בטל. ההצעה לתיקון החוק:
17. (א) מי שהתקשר בחוזה עקב כפייה שכפה עליו אדם אחר בכוח, ולא קיבל את מלוא התמורה, רשאי לבטל את החוזה.
לקריאה נוספת

הרב פרופ' נחום רקובר והרב ציון לוז, חוק לישראל – פגמים בחוזה, סעיף 17:כפייה. הוצאת מורשת המשפט בישראל (תשע"ב).
שילם ורהפטיג, דיני חוזים במשפט העברי, פרק ששי: הסכם כפוי. הוצאת מכון הרי פישל לדרישת התלמוד (תשל"ד).
שלום אלבק, דיני הממונות בתלמוד, פרק שישי: האונס בדיני הממונות. הוצאת דביר (תשל"ו).
מואיז סאהי

מואיז אורל דיון סאהי (בצרפתית: Moïse Orell Dion Sahi; נולד ב-20 בדצמבר 2001 באביג'אן שבחוף השנהב) הוא כדורגלן איווארי המשחק בעמדת החלוץ בקבוצת שטרסבורג מליגת העל הצרפתית.
קריירת מועדונים

סאהי החל את הקריירה המקצוענית שלו בקבוצה AFE מליגת העל המאלית. בשנת 2021 חתם סאהי בשטרסבורג מליגת העל הצרפתית. ב-4 באפריל 2021 ערך את הופעת הבכורה שלו במועדון, בניצחון 2–3 על ז'ירונדן דה בורדו במסגרת המחזור ה-31 בליגה לעונת 2020/2021. ב-10 באפריל 2021 הבקיע את שער הבכורה שלו במועדון, בהפסד 1–4 לפריז סן-ז'רמן במסגרת המחזור ה-32 בליגה.
ב-3 באוגוסט 2022 הושאל סאהי לאנסי מליגת המשנה הצרפתית. סאהי ערך 36 הופעות ליגה במהלך עונה זו, בהן הבקיע 15 שערים, והיה לאחת מנקודות האור הבודדות עבור אנסי, שירדה לליגה הצרפתית השלישית.
הערות שוליים

↑  Ligue 2 BKT : Bienvenue à Moïse Sahi Dion באתר הרשמי של אנסי, 3 באוגוסט 2022 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מואיז סאהי".
מאצ'יי ריבוס

מאצ'יי ריבוס (פולנית: Maciej Rybus; נולד ב-19 באוגוסט 1989) הוא כדורגלן פולני המשחק בעמדת הקשר הקיצוני בספרטק מוסקבה ובנבחרת פולין.
קריירת מועדונים

ריבוס החל את הקריירה שלו בקבוצה של העיר בה נולד, פליקן לוביץ' ונמכר בקיץ 2006 לקבוצת MSP שאמוטולי, שבה שיחק עונה אחת עד שהוחתם בקבוצת לגיה ורשה. את הופעת הבכורה שלו במדי לגיה ערך ב-15 בנובמבר 2007 במשחק גביע כאשר נכנס כמחליף. כעבור תשעה ימים ערך את הבכורה שלו בליגה הפולנית. את שערו הראשון בקבוצה כבש בדצמבר נגד גורניק זאבז'ה. בשנת 2012 הוחתם בשורות טרק גרוזני הרוסית, שבה רשם מעל מאה הופעות. בעונת 2016/17 שיחק בליון הצרפתית וכעבור שנה אחת בלבד נמכר ללוקומוטיב מוסקבה הרוסית בחוזה לשלוש שנים.
ב-11 ביוני 2022 חתם בספרטק מוסקבה.
נבחרת פולין

את הופעת הבכורה שלו במדים הלאומיים ערך בנובמבר 2009 נגד נבחרת רומניה. במשחקו הבא נגד נבחרת קנדה כבש את שערו הראשון.
ביוני 2022, מספר ימים לאחר שחתם בקבוצת ספרטק מוסקבה הרוסית, בתקופת פלישת רוסיה לאוקראינה, הושהה ריבוס מנבחרת פולין.
תארים

הגביע הפולני (1): 2007/08
הסופר קאפ הפולני (1): 2008/09
אליפות רוסיה: 2017/2018
הערות שוליים

↑  לוקומוטיב מחתימה את ריבוס
↑  Мацей Рыбус стал игроком «Спартака», Футбольный клуб «Спартак Москва»
↑  PZPN opublikował komunikat w sprawie Macieja Rybusa, sport.interia.pl (בפולנית)
| נבחרת פולין – יורו 2012 |
| --- | --- | --- |
|  1 שצ'נסני •  2 בניש •  3 וויטקוביאק •  4 קמינסקי •  5 דודקה •  6 מאטושצ'יק •  7 פולנסקי •  8 ריבוס •  9 לבנדובסקי •  10 אוברניאק •   11 מורבסקי •  12 סנדומירסקי • 13 וסילבסקי •  14 ורז'ניאק • 15 פרקי • 16 בלשצ'יקובסקי • 17 סובייך • 18 מירז'ייבסקי • 19 וולסקי • 20 פישצ'ק • 21 גרוסיצקי • 22 טיטון • 23 ברוזק • מאמן: סמודה |  1 שצ'נסני •  2 בניש •  3 וויטקוביאק •  4 קמינסקי •  5 דודקה •  6 מאטושצ'יק •  7 פולנסקי •  8 ריבוס •  9 לבנדובסקי •  10 אוברניאק •   11 מורבסקי •  12 סנדומירסקי • 13 וסילבסקי •  14 ורז'ניאק • 15 פרקי • 16 בלשצ'יקובסקי • 17 סובייך • 18 מירז'ייבסקי • 19 וולסקי • 20 פישצ'ק • 21 גרוסיצקי • 22 טיטון • 23 ברוזק • מאמן: סמודה | פולין |
| נבחרת פולין – מונדיאל 2018 |
| --- | --- | --- |
|  1 שצ'נסני •  2 פזדן •  3 ינדז'ייצ'יק •  4 צ'ונק •  5 בדנארק •  6 גורלסקי •  7 מיליק •  8 לינטי •  9 לבנדובסקי •  10 קריכוביאק •   11 גרוסיצקי •  12 ביאלקובסקי • 13 ריבוס •  14 תאודורצ'יק • 15 גליק • 16 בלשצ'יקובסקי • 17 פשקו • 18 ברשינסקי • 19 ז'לינסקי • 20 פישצ'ק • 21 קוז'אווה • 22 פביאנסקי • 23 קובנצקי • מאמן: נבאלקה |  1 שצ'נסני •  2 פזדן •  3 ינדז'ייצ'יק •  4 צ'ונק •  5 בדנארק •  6 גורלסקי •  7 מיליק •  8 לינטי •  9 לבנדובסקי •  10 קריכוביאק •   11 גרוסיצקי •  12 ביאלקובסקי • 13 ריבוס •  14 תאודורצ'יק • 15 גליק • 16 בלשצ'יקובסקי • 17 פשקו • 18 ברשינסקי • 19 ז'לינסקי • 20 פישצ'ק • 21 קוז'אווה • 22 פביאנסקי • 23 קובנצקי • מאמן: נבאלקה | פולין |
| נבחרת פולין – יורו 2020 |
| --- | --- | --- |
|  1 שצ'נסני •  2 פיונטקובסקי •  3 דוידוביץ' •  4 קנדז'ורה •  5 בדנארק •  6 קוזלובסקי •  7  •  8 לינטי •  9 לבנדובסקי •  10 קריכוביאק •   11 סבידרסקי •  12 סקורופסקי • 13 ריבוס •  14 קליך • 15 גליק • 16 מודר • 17 פלצ'טה • 18 ברשינסקי • 19 פרנקובסקי • 20 ז'לינסקי • 21 יוז'וויאק • 22 פביאנסקי • 23 קובנאצקי • 24 סבירצ'וק • 25 הליק • 26 פוכאש • מאמן: סוזה |  1 שצ'נסני •  2 פיונטקובסקי •  3 דוידוביץ' •  4 קנדז'ורה •  5 בדנארק •  6 קוזלובסקי •  7  •  8 לינטי •  9 לבנדובסקי •  10 קריכוביאק •   11 סבידרסקי •  12 סקורופסקי • 13 ריבוס •  14 קליך • 15 גליק • 16 מודר • 17 פלצ'טה • 18 ברשינסקי • 19 פרנקובסקי • 20 ז'לינסקי • 21 יוז'וויאק • 22 פביאנסקי • 23 קובנאצקי • 24 סבירצ'וק • 25 הליק • 26 פוכאש • מאמן: סוזה | פולין |
| --- | --- |
בקרת זהויות :  PLWABN: 9812729401805606  VIAF: 3961166063381480560009   WorldCat (עם VIAF): 3961166063381480560009
מוטי מלכה (כדורגלן)

מרדכי מלכה (נולד ב-13 בדצמבר 1990) הוא כדורגלן עבר  ישראלי ששיחק  בעמדת החלוץ .
קריירה

מלכה התחיל את הקריירה שלו במחלקת הנוער של הפועל נצרת עילית. ב-24 באפריל 2010, מלכה ערך את הופעת הבכורה שלו בקבוצה הבוגרת בניצחון 0–2 נגד אחווה עראבה. ב-28 באוקטובר, מלכה הבקיע את שער הבכורה שלו בקבוצה בניצחון 0–3 נגד אחווה עראבה במסגרת גביע הטוטו, וכעבור שלושה ימים כבש את שער הבכורה שלו בליגה בתיקו 2-2 נגד מכבי באר שבע. את העונה, מלכה סיים עם 9 שערים.
ב-18 בינואר 2011, מלכה חתם בהפועל באר שבע והצטרף אליה בסיום העונה. ב-30 ביולי, מלכה ערך את הופעת הבכורה שלו בקבוצה בהפסד 1–2 להפועל ראשון לציון במסגרת גביע הטוטו. שבוע לאחר מכן, כבש את שער הבכורה שלו בקבוצה בניצחון 0–3 נגד בית"ר ירושלים.
בקיץ 2012, מלכה חזר להפועל נצרת עילית. ב-26 ביולי 2013, מלכה חתם בהפועל ראשון לציון, אך בינואר של אותה עונה חתם בהפועל מרמורק מליגה א' דרום.
ב-18 בנובמבר 2011, מלכה חתם בעירוני נשר, עמה הגיע לפלייאוף העלייה לליגה הלאומית בו הפסידה לקבוצת נעוריו, הפועל נצרת עילית.
בקיץ 2015, מלכה חזר לנצרת עילית. ב-3 בפברואר 2016, מלכה חתם במכבי נתניה מליגת העל. בסיום העונה, נתניה ירדה לליגה הלאומית ומלכה חזר לנצרת עילית.
ב-11 באוגוסט 2017, מלכה חתם בהפועל כפר כנא מליגה א'. מלכה סיים את העונה כמלך שערי הליגה עם 17 שערים.
בקיץ 2018, מלכה חתם בהפועל רמת השרון ועונה לאחר מכן בבני סכנין.
ב-2 בפברואר 2021, מלכה חזר לקדנציה חמישית בהפועל נוף הגליל. שנה לאחר מכן חתם במועדון ספורט כפר קאסם. ב-30 ביוני 2022 חזר להפועל נוף הגליל. בסיום העונה פרש ממשחק פעיל.
הערות שוליים

↑  יצחק סולומון ואיציק יצחקי‏, מוטי מלכה סיכם בהפועל באר שבע, באתר וואלה, 18 בינואר 2011
↑  זיו אברג'יל, ‏רכש נוסף ללחמן: מוטי מלכה חתם בראשל"צ, באתר ערוץ הספורט, 26 ביולי 2013
↑  קובי פורטל, מוטי מלכה חתם בעירוני נשר, באתר דאבל פס, 18 בנובמבר 2018
↑  רז אמיר, ‏מכבי נתניה לא עוצרת: גם מוטי מלכה הצטרף, באתר ONE‏, 3 בפברואר 2016
↑  קובי פורטל ומיכאל וייסרמן, מוטי מלכה חתם בהפועל כפר כנא, באתר דאבל פס, 11 באוגוסט 2017
↑  דורון בן דור, ‏מוטי מלכה חתם בסכנין, שאמי האריך חוזה, באתר ONE‏, 7 בספטמבר 2019
↑  מאור רחמני ועמית קרקו, ‏מתחזקת: הירש חתם בהפועל ר"ג לעונה וחצי, באתר ONE‏, 2 בפברואר 2021
↑  כחלון ושמש במוקד: סיום החלון בלאומית, באתר ערוץ הספורט, 3 בפברואר 2022
מאזדה CX-9

| --- | --- |

CX-9 דור שני
 מאפיינים כלליים
 יצרן:  מאזדה
 שנות ייצור:  2006–הווה
 יחידות שיוצרו:  185,807 יחידות
 הרכבה:  יפן יפן
 מודל קודם:  מאזדה MPV
 מודל אחריו:  Mazda CX-90 
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  פורד CD3
 אורך:  5,075 מ"מ
 רוחב:  1,969 מ"מ
 גובה:  1,747 מ"מ
 משקל:  1,924 ק"ג
 בסיס גלגלים:  2,930 מ"מ
 מפרט טכני
 מנוע:  מנוע בנזין V6 צילנדרים בנפח 3.5 ליטרים המספק כ-247 כוחות סוס (דור ראשון) מנוע טורבו בנזין I4 צילנדרים בנפח 2.5 ליטרים המספק כ-250 כוחות סוס ב-5,000 סיבובים לדקה (דור שני)
 הילוכים:  תיבת הילוכים אוטומטית בעלת שישה הילוכים (דור ראשון ושני)
 קשר:  מאזדה 6, מאזדה CX-8, פורד אדג'
 מעצב:  מוראיי קאלום (אנ')
 
מאזדה CX-9 היא קרוסאובר גדול בעלת שבעה מקומות, שמיוצרת על ידי מאזדה משנת 2006. היא הוצגה בתערוכת הרכב הבינלאומית של ניו יורק בשנת 2006.
דורות > דור ראשון (2006–2015)

הדור הראשון יוצר בין השנים 2006–2015. הדור הראשון כלל מנוע בנזין V6 צילנדרים בנפח 3.5 ליטרים המספק כ-247 כוחות סוס. תיבת הילוכים אוטומטית בעלת שישה הילוכים. הדור הראשון מיוצר ביפן אך אינו נמכר שם עקב אי התאמה במנוע לחוקי הכביש היפניים, לכן הוא משווק באמריקה הצפונית בלבד.
דורות > דור ראשון (2006–2015) > מתיחת פנים 2010

בשנת 2010 עברה ה-CX-9 מתיחת פנים שכללה פגוש קדמי בעיצוב חדש ושדרוג מערך האיבזור.
דורות > דור ראשון (2006–2015) > מתיחת פנים 2013

בשנת 2013 עברה ה-CX-9 מתיחת פנים שכללה פנסיים קדמיים ואחוריים בעיצוב שונה.
דורות > דור שני (2015–הווה)

הדור השני הוצג בתערוכת הרכב של לוס אנג'לס בשנת 2015. הדור השני כולל מנוע טורבו בנזין I4 צילנדרים בנפח 2.5 ליטרים המספק כ-250 כוחות סוס ב-5,000 סיבובים לדקה. תיבת הילוכים אוטומטית בעלת שישה הילוכים. המכונית מאיצה מ-0 ל-200 קילומטרים לשעה בתוך 7.2 שניות.
מכירות בארצות הברית

המאזדה CX-9 נמכרת רק בארצות הברית, להלן נתוני המכירות:
| שנה | יחידות שנמכרו |
| --- | --- |
2013: 24,628 יחידות
2014: 18,496 יחידות
2015: 18,048 יחידות
2016: 16,051 יחידות
2017: 25,828 יחידות
2018: 28,257 יחידות
2019: 26,861 יחידות
2020: 27,638 יחידות
2021: ―
גלריה

דור ראשון
מתיחת פנים 2010
מתיחת פנים 2013
דור שני
הערות שוליים

↑  טל שביט, מאזדה CX-9, הפרטים, באתר אוטו, ‏14 באפריל 2006
↑  בן חסון, מאזדה CX-9 חדש יוצג בלוס-אנג'לס, באתר אוטו, ‏4 נובמבר 2015
↑  2016 מאזדה CX-9 החדש נחשף עם מנוע 2.5 טורבו, באתר קארטיוב, ‏19 בנובמבר 2015
מיטת מסמרים

מיטת מסמרים
פקיר שוכב על מיטת מסמרים
מיטת מסמרים היא פיסת עץ מלבנית בגודל של מיטה שמתוכה בולטים מעלה חודי מסמרים. לצופה מהצד נראה שמי שישכב על "מיטה" זו ייפצע מהמסמרים, אך לא כך הדבר, בהנחה שיש מספיק מסמרים. הסיבה לכך היא שמשקל האדם השוכב על המיטה מתפזר על פני כל המסמרים בצורה כזו, כך שהכוח שמופעל על כל מסמר אינו חזק מספיק לפרוץ את עורו של השוכב.
יש המשתמשים במיטת מסמרים לשם מדיטציה. פרקטיקה כזו מיוחסת לפאקירים הסופים.
במערב השימושים הם למטרות תכסיסי קסם או הדגמות בפיזיקה. למשל, המנחה מבקש ממתנדב לשכב על אלפי המסמרים. עליו הוא מניח קרש ועל הקרש הוא מניח בלוק בטון שהוא מנפץ בעזרת קורנס. על אף הכוח הרב לכאורה, המתנדב אינו נפגע: הכוח מתפשט דרך אלפי המסמרים וגם בלוק הבטון שנשבר סופג חלק מהאנרגיה של הפטיש.
על מנת שהדגמה זו של עקרונות חלוקת המשקל תצלח, על המתנדב לשכב על כמה שיותר מסמרים. החלק המסוכן ביותר הוא בשכיבה ובקימה, כאשר משקלו של המתנדב נתמך לרגע על ידי מספר מועט של מסמרים. ישנן מיטות מסמרים שלהן מעקים בצידן על מנת לעזור למשתמשים לשכב ולקום מהמיטה בשלום.
באלקטרוניקה, המושג "מיטת מסמרים" מתייחס לסוג עצם ב-ICT ‏(In Circuit Test).
ראו גם

לחץ
מהינדרה XUV700

| --- | --- |

 מאפיינים כלליים
 יצרן:  קבוצת מהינדרה
 שנות ייצור:  2021–הווה
 הרכבה:  הודו הודו
 מודל קודם:  מהינדרה XUV500
 סיווג:  רכב שטח/פנאי
 מרכב:  קרוסאובר בעלת חמש דלתות
 אורך:  4,695 מ"מ
 רוחב:  1,890 מ"מ
 גובה:  1,795 מ"מ
 בסיס גלגלים:  2,750 מ"מ
 מפרט טכני
 מנוע:  מנוע בנזין בנפח 2.0 ליטר טורבו המספק 200 כ"ס או מנוע דיזל בנפח 2.2 ליטר טורבו המספק 155 או 185 כ"ס
 הילוכים:  תיבת הילוכים ידנית בעלת שישה הילוכים או תיבת הילוכים אוטומטית בעלת שישה הילוכים
מהינדרה XUV700 (באנגלית: Mahindra XUV700) היא מכונית קומפקטית במרכב קרוסאובר, בעלת חמישה מקומות, שמיוצרת על ידי קבוצת מהינדרה משנת 2021. היא נחשפה ב-14 באוגוסט 2021.
מפרט טכני

המהינדרה כוללת שתי אפשרויות ומנועים:
מנוע בנזין בנפח 2.0 ליטר טורבו המספק כ-200 כוח סוס.
מנוע דיזל בנפח 2.2 ליטר טורבו המספק כ-155 או 158 כוחות סוס.
שני המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים אוטומטית בעלת שישה הילוכים.
גלריה

מבט קדמי
מבט אחורי
פנים
הערות שוליים

↑  Shubhodeep Chakravarty, Mahindra XUV700 unveiled; power-packed engines, mile-long list of features, Hindustan Times Auto News, ‏2021-08-14 (באנגלית)
↑  All-New Mahindra XUV700 Makes Its Global Debut In India, carandbike
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מהינדרה XUV700".
מוטי פז

| --- | --- |
אין תמונה חופשית
 לידה:  אוקטובר 1948 (בן 76)
 מדינה:  ישראל 
 כינוי:  מוטי
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד סיירת צנחנים  מפקד חטיבה 640  מפקד חטיבה 401  מפקד עוצבת אדום
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון
 עיטורים
   עיטור העוז
 
מרדכי (מוטי) פז (נולד באוקטובר 1948) הוא קצין צה"ל במילואים ששימש מפקד סיירת צנחנים, מפקד חטיבה 401 ומפקד עוצבת אדום.
חייו

פז גדל במושב בית יהושע שליד נתניה. למד בבית הספר התיכון הדתי "בר-אילן" בנתניה והתגייס לנח"ל במסגרת גרעין "אורים" של בני עקיבא. בשנת 1966 התגייס לצה"ל והתנדב לצנחנים לגדוד הנח"ל המוצנח. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר אותם סיים בהצטיינות. עם סיום קורס הקצינים שב לגדוד כמפקד מחלקה ובתוך שנה כבר היה למפקד פלוגה בצנחנים. לאחר מכן מונה למפקד סיירת צנחנים ופיקד עליה במהלך מלחמת ההתשה בפעולות מיוחדות בעומק מצרים ובהן מבצע תרנגול 53, מבצע רודוס בו פיקד על כיבוש מוצב המגדלור ופעולה להחשכת קהיר על ידי חבלה בקו מתח גבוה. באוגוסט 1970 הוביל פז כוח מן הסיירת בסיור בקרבת הכפר שבעא בלבנון. הכוח נתקל בשבעה מחבלים והרגם.
משסיים את תפקידו כמפקד הסיירת רצה פז להשתחרר מצה"ל, אולם הרמטכ"ל חיים בר-לב שכנע אותו להמשיך בשירות. פז השלים את לימודיו במכללה הבין-זרועית לפיקוד ולמטה ועבר הסבה לחיל השריון. במלחמת יום הכיפורים היה פז מפקד פלוגה כ' בגדוד הטנקים 195 בחטיבה 401. פז הוביל את פלוגתו בקרב כנגד השריון המצרי במעוז "מפצח", ולאחר מכן בקרב לבלימת השריון המצרי במעבר המיתלה. פז נפצע במהלך הקרבות ארבע פעמים, אולם לאחר שקיבל טיפול רפואי שב לפלוגתו ועמד בראשה בהמשך הלחימה. על פועלו במלחמה הוענק לו עיטור העוז.
פז המשיך ומילא תפקידי פיקוד בצה"ל ולאורך השנים שימש מפקד חטיבה 640, מפקד חטיבה 401, כמפקד עוצבת אדום ומבקר מערך כשירות וכוננות במשרד הביטחון. פז השתחרר מצה"ל בדרגת תא"ל. לאחר שחרורו עבד בתעשיות הביטחוניות ושימש ראש אגף העולים במפלגת העבודה.
הערות שוליים

↑  לימור רביב, היה ברור שפה תהיה קטסטרופה, באתר הגבורה, במחנה, ‏15.04.2005, מתוך "אתר הגבורה", "התגייסתי בשנת 66' לגדוד הנח"ל המוצנח, ואחרי שסיימתי בהצטיינות קורס מ"כים וקורס קצינים בהצטיינות הפכתי בתוך פחות משנה למ"פ בגדוד. בזמן מלחמת ההתשה הייתי מפקד סיירת צנחנים, ופיקדתי על מבצעים רבים בעומק האויב – אך לא רציתי להישאר יותר בצבא".
↑  מוטי פז, מתוך אתר סיירת צנחנים.
↑  מבצע רודוס, באתר סיירת צנחנים.
↑  הפשיטה על האי שדואן, מתוך אתר האתר הרשמי של חטיבת הצנחנים.
↑  מרדכי גור, "מצפון ומים" - מתאר את שירותו כאלוף פיקוד צפון, הוצאת משרד הביטחון, 1998, עמודים 92-93.
↑  רון זהר, סיפור מלחמה, הוצאת מערכות, 1988, עמודים 16-17, "הוא היה ידוע כסוס-קרבות ותיק. תחילת דרכו הצבאית הייתה בצנחנים. במלחמת ששת הימים נטל חלק כמפקד מחלקת הצנחנים. במלחמת ההתשה הוא היה מפקד בפשיטה המוטסת על האי שדואן. כוח-הצנחנים שהגיע למקום במסוקים הסתער על חיל-המצב המצרי, קוטל באנשיו, הרס את המבנים הצבאים שבמקום ושב בחזרה, כשהוא נוטל עמו למעלה משלושים שבויים".
↑  סיפור מלחמה, מתוך אתר יד לשריון, מתוך המבוא שכתב לספר לספר האלוף ישראל טל: "מפקד הפלוגה מוטי פז - גיבור שריון ומפקד קרבי מצוין".
↑  עמנואל סקל, "סיני שבלב", הוצאת ליאור שרף – הפצות, 2020, עמוד 150.
↑  גל פרל פינקל, הטנקים נראו "כמו אחרי מלחמה", אך האנשים – פלדה, באתר זמן ישראל, 27 באוגוסט 2020.
↑  עיטור העוז שהוענק לרס"ן מוטי פז, מתוך האתר "בעוז רוחם".
↑  לילי גלילי, פרסטרויקה במפלגת העבודה, באתר הארץ, 30 במאי 2002
מוטי עדן

| --- | --- |

מוטי עדן בשנת 2003
 לידה:  1951 ישראל 
 פטירה:  6 ביולי 2023 (בגיל 72 בערך) תל אביב-יפו, ישראל 
 מדינה:  ישראל ישראל
 תקופת הפעילות:  1978–2023 (כ־45 שנים)
 מעסיק:  הערוץ הראשון קול ישראל רשות השידור
 קישורים חיצוניים
 פייסבוק:  100052282231143
 
מרדכי (מוטי) עדן (במקור: אוסטרייכר; 1951 – 6 ביולי 2023) היה עיתונאי ישראלי. שימש כתב צפון בקול ישראל, והיה מנהל הערוץ הראשון בשנים 2003–2006.
ביוגרפיה

עדן נולד בישראל. הוא בוגר החינוך הדתי. התגייס לצה"ל במאי 1969 ואת שירותו עשה בסיירת שקד. אחר כך, למד תיאטרון ויחסים בינלאומיים. בתום לימודי האוניברסיטה, השתתף בקורס לכתבים ועורכים ברשות השידור.
עדן שימש כתב מטעם "קול ישראל" ו"הערוץ הראשון" במלחמת לבנון הראשונה. בהמשך, היה ראש מערכת חיפה והצפון של הערוץ.
בשנת 2003 נבחר לנהל את "הערוץ הראשון", לאחר שלוש שנים ללא מנהל קבוע לערוץ הטלוויזיה. הוא שימש בתפקיד במשך כשלוש שנים ובסוף שנת 2006, פרש מעבודתו ברשות השידור, אך המשיך לעבוד בתחום העיתונות כפרילנסר.
עדן היה אחד העיתונאים היחידים שראיינו את הרבי מנחם מנדל שניאורסון מחסידות חב"ד ראיון אישי. במהלך הראיון דיבר הרב בעברית על נושאים אקטואליים כמו יהודה ושומרון ועולם התקשורת.
מאז שמונה לשמש ככתב "קול ישראל" בצפון, בשנת 1982, עדן התגורר בנהריה. לאחר 31 שנים בעיר הצפונית, עבר להתגורר בכפר יונה, כדי להיות סמוך לילדיו ונכדיו.
עדן נפטר, כתוצאה ממחלה, ב-6 ביולי 2023, ונקבר בבית העלמין בכפר יונה. היה נשוי לתמר, אב לשניים וסב. בתו שירה היא עיתונאית, יוצרת תוכן, תסריטאית ושחקנית.
הערות שוליים

↑  מחזור גיוס: מאי 1969, באתר ארכיון לוחמי סיירת שקד
1 2 3 4 5 6  אלי אלון, העיתונאי מוטי עדן מת בגיל 73, באתר News1 מחלקה ראשונה, 6 ביולי 2023
↑  מוטי עדן אוסטרייכר, הייתי שם, באתר פייסבוק, ‏19 ביולי 2022
↑  מנהל הטלוויזיה החדש של ערוץ 1, באתר ערוץ 7, 9 בנובמבר 2003
↑  זוהר ישראל, מי אתה מוטי עדן?, באתר ynet, 10 בנובמבר 2003
↑  אביבה קרול, ‏מוטי עדן - מנהל ערוץ 1, באתר גלובס, 10 בנובמבר 2003
↑  אתר הגאולה, מוטי עדן חשף: כך נבחרתי לר(א)שות השידור, באתר הגאולה, ‏15.07.2023
↑  רתם קלינה, מוטי עדן פרש מרשות השידור, באתר nrg‏, 7 בנובמבר 2006
1 2  רותם כבסה, אחרי 31 שנה, מוטי עדן עזב את נהריה, באתר בלינקר – צפון 1, ‏3 בספטמבר 2013
↑  אתר הגאולה, הראיון הבלעדי לרדיו קול ישראל | ה'יחידות' של מר מוטי עדן עם הרבי מלך המשיח שליט"א, באתר הגאולה, ‏04.07.2023
↑  רובי המרשלג, מוטי עדן, שהיה כתב צפון ומנהל הערוץ הראשון, הלך לעולמו, באתר כאן – תאגיד השידור הישראלי, 6 ביולי 2023
| --- | --- |
בקרת זהויות :  NLI: 987011546342305171  VIAF: 13166233646096040128   WorldCat (עם VIAF): 13166233646096040128
מימי רץ-ויזנברג

אין תמונה חופשית
מימי רץ-ויזנברג (נולדה ב-1952) היא מנהלת אמנותית וכוריאוגרפית של קבוצת מחול הנושאת את שמה.
רץ-ויזנברג היא בוגרת המרכז לאומנויות ”Davis Center For Performing Art” שבניו יורק, והיא השתלמה ב-"Nikolais/LouisDance Theatre Lab".
יצירותיה הוצגו בפסטיבלים בעולם, למשל יצירתה "קולות" שהוצגה בפריז במופע מיוחד לרגל יום העצמאות ה-60 למדינת ישראל. היא קיבלה מענקים שונים לעסוק בכוריאוגרפיה ממשרד החינוך, קרן יהושע רבינוביץ לאמנויות תל אביב ועוד. בנוסף, יצרה כוריאוגרפיה לתיאטרון - למשל להצגת "סיפורי הרכבת" של שלום עליכם בבימויו של רמי דנון, ולהצגת "חמור ליל קיץ" בבימויו של שמואל וילוז'ני. בנוסף עיבדה את "השחף" מאת צ'כוב לתיאטרון תנועה.
רץ-ויזנברג מלמדת כוריאוגרפיה ואלתור לרקדנים ושחקנים בבית הספר לאומנויות הבמה במכללת סמינר הקיבוצים בתל אביב.
נשואה למלחין מנחם ויזנברג.
יצירותיה

קולות
רגעים גנובים
משא אשה
ביצים
איזון עדין
כחומר ביד היוצר
אשה אודות עצמה
מיטת הציפורן

מיטת הציפורן לאחר הסרת הלוחית.
מיטת הציפורן, או מצע הציפורן (TA: luctulus unguis), היא מצע רקמות עור בציפורן עליו מונחת לוחית הציפורן.
מיטת הציפורן מורכבת משתי שכבות של רקמות: עור (דרמיס) שהיא שכבת העור העמוקה, ועילית העור (אפידרמיס) שהיא שכבת העור העליונה, בעלת אופי רירי, עליו מונחת הלוחית.
מטרתה העיקרית לתמוך בלוחית הציפורן ולאפשר את גדילתה לכיוון הקצה החופשי.
הקצה התחתון שלה הוא קו התפר עם שורש הציפורן, הקצה העליון הוא הקצה החופשי, בו לוחית הציפורן חשופה לחלוטין.
היא עשירה בצינוריות דם זעירות שתפקידן להזין ולנקות את לוחית הציפורן.
גדילת הציפורן מתאפשרת באמצעות החלקת האפידרמיס, שצמודה ללוחית הציפורן, על פני הדרמיס.
מיטת הציפורן עלולה לסבול מתופעות ומחלות  שגורמות לעיוותים ולפגיעה בציפורניים.
הערות שוליים

↑  Nail Structure and Product Chemistry, Douglas D. Schoon, second edition
↑  An Atlas of Diseases of the Nail ,Phoebe Rich, Richard K. Scher & Taylor Francis, 2005
מאזדה MPV
"מאזדה MPV"

ה "מאזדה MPV" היה הרכב הראשון של היצרנית מאזדה שהשתמש במנוע מבית פורד, על-גבי פלטפורמה שהתבססה על ה"מאזדה 626" (אנ')
באירופה וארצות הברית דגם ה"מאזדה MPV" שווק בין השנים 1988-2006
עד 2006 יוצרו יותר ממיליון יחידות, ביפן יוצרו 260,000 יחידות מדגמי הדור השני (1999-2006)
דגמי "מאזדה MPV" יוצאו ל-הונג קונג
מסוף שנת 2002 דגם ה "מאזדה MPV" שווק במדינת ישראל
ראשי התיבות של השם "MPV" (באנגלית: "Multi Purpose Vehicle"
דורות "מאזדה MPV" > דור ראשון - יוצר בין השנים 1988–1999 (LV)

3 דלתות (3+1) (1988-1995)
4 דלתות (4+1) (1995-1998)
הנעה אחורית 4x2
הנעה כפולה 4x4
ארץ ייצור: יפן, תאילנד, אינדונזיה וסינגפור